RINCONETE-WEB	Qu'ère Rinconete, encara que joen, de plan bon entendement, e auie un bon naturau; e, coma qu'auie anat damb sa pair en exercici des bulles, sabie quauquarren de bon parlar, e li hège arrir es paraules qu'auie entenut a Monipodio e as auti dera sua companhia e benedida comunautat e mès que mès quan en lòc de modum sufragii auie dit per mòde de naufragi; e que didien estupendo en sòrta d'estipendi, dera quau causa s'en vantaue; e quan era Cariharta didec qu'ère Repolido coma un marinèr de Tarpeya e un tigre d'Ocaña, en lòc de díder Hircania, damb autes mil impertinéncies ( mès que mès li queiguec en gràcia qu'eth trabalh que s'auie passat entà guanhar es vint-e-quate reiaus lo recebesse eth cèu en descompde des sòns pecats) ad aguestes e a d'autes pejors de parières; e, sustot, lo miralhaue era seguretat qu'auien e era confiança d'anar entath cèu se non mancauen es sues devocions, a maugrat d'èster plan plei de panatòris, e d'omicidis, e d'aufenses a Diu.